**Transpordiamet Teie 24.09.2024 8-4/24/7270-4**

**info@transpordiamet.ee**

 **Meie 23.10.2024 nr 4-7/675-4**

**Taotlus riigimaa võõrandamiseks**

Häädemeeste Vallavalitsus esitas Transpordiametile 26.04.2024 taotluse riigimaa võõrandamiseks ja Häädemeeste vallale omandamiseks. Palusite oma 28.05.2024 kirjas nr 8-4/24/7270-2 „Taotluse täiendamine“, et taotlusele lisataks 4 kõrvalmaanteed (19334 Laiksaare-Massiaru-Teaste tee km 12,15-19,309, 19335 Jaagupi-Urissaare tee km 0-8,781, 19341 Laadi-Männiku tee km 0-3,288, 19350 Metsaküla-Leina tee km 0-1,551) ning 3 riigitee tunnustele mittevastavat uut ühendusteed (1943 Karu tee 0-0,197, 1944 Orava tee 0-0,418, 1945 Uuejõe tee 0-0,409). Ühtlasi palusite taotlust täiendada riigitee 19349 teenindavate katastriüksustega 84801:004:0495 ja 84801:004:0524.

Häädemeeste Vallavalitsus esitas 02.07.2024 kirjaga nr 4-7/675-2 täiendatud taotluse riigimaa võõrandamiseks vastavalt Transpordiameti 28.05.2024 kirjale 8-4/24/7270-2. Teie 24.09.2024 kirjaga nr 8-4/24/7270-4 palute lisada taotlusele 19349 Lepaküla-Leina teega piirneva transpordimaa riba katastriüksuse katastritunnusega 21401:001:0436.

Häädemeeste vallas asuvad riigi omandis olevad kõrvalmaanteed 19332 Häädemeeste tee (pikkusega 1,671 km), 19349 Lepaküla-Leina tee (pikkusega 5,453 km) ja ühendusteed 1943 Karu tee (pikkusega 0,197 km), 1944 Orava tee (pikkusega 0,418 km), 1945 Uuejõe tee (pikkusega 0,409 km) ning kogujateed Raemetsa tee, Reiukooli tee, Rae tee ja riigitee funktsiooni kaotav 4 Tallinn-Pärnu-Ikla tee (km 139,5-140,5, lõik 8480008 Reiu kooli tee ja 19342 Reiu tee vahel) teenindavad valdavalt kohalikku liiklust. Kohaliku omavalitsuse korralduse seaduse § 6 lõike 1 järgi on omavalitsusüksuse ülesandeks korraldada muuhulgas antud valla teede ehitamist ja korrashoidu. Pidades silmas kohaliku kogukonna huve ja vajadusi, on põhjendatud nimetatud riigiteede taotlemine Häädemeeste valla kui kohaliku omavalitsuse omandisse. Kohalike elanike ja ettevõttete huvides on valla teede omanikuna võimalik efektiivsemalt korraldada teel liiklust - kergliiklusteede võrgustikku arendamist külgnevalt sõiduteega, parkimise korraldamist kui ka ühtse teehoiu korraldamist.

Arvestades eeltoodut ja võttes aluseks riigivaraseaduse § 33 lõike 1 punkti 1, teeb Häädemeeste Vallavalitsus ettepaneku võõrandada tasuta Häädemeeste valla omandisse riigi omandis olevad kõrvalmaanteed koos neid teid teenindavate riigimaa üksustega:

19332 Häädemeeste tee (registriosa 8367650, katastritunnus 21301:006:0135, sihtotstarve transpordimaa 100%, pindala 16383 m2),

19349 Lepaküla-Leina tee (registriosa 8422650, katastritunnus 84801:004:0523, sihtotstarve transpordimaa 100%, pindala 2,18 ha),

19349 Lepaküla-Leina tee (registriosa 2701406, katastritunnus 84801:004:0495, sihtotstarve transpordimaa 100%, pindala 2667 m²),

19349 Lepaküla-Leina tee (registriosa 8351950, katastritunnus 84801:004:0524, sihtotstarve transpordimaa 100%, pindala 31900 m²),

19349 Lepaküla-Leina tee (registriosa 22786750, katastritunnus 21401:001:0436, sihtotstarve transpordimaa 100%, pindala 693 m²).

Samuti teeb teeb Häädemeeste Vallavalitsus ettepaneku võõrandada tasuta Häädemeeste valla omandisse riigi omandis olevad uued ühendusteed 1943 Karu tee (pikkusega 0,197 km), 1944 Orava tee (pikkusega 0,418 km) ja 1945 Uuejõe tee (pikkusega 0,409 km) pärast vastavate katastriüksuste moodustamist. Samuti taotletakse munitsipaalomandisse kogujateed: Raemetsa tee, Reiukooli tee, Rae tee ja riigitee funktsiooni kaotav 4 Tallinn-Pärnu-Ikla tee (km 139,5-140,5, lõik 8480008 Reiu kooli tee ja 19342 Reiu tee vahel).

Kinnisasjade tasuta võõrandamisega seotud kulud kannavad osapooled võrdselt.

Tulenevalt teede seisukorrast, ei soovi Häädemeeste Vallavalitsus taotleda riigimaa võõrandamist järgmiste kõrvalmaanteede osas:

19334 Laiksaare-Massiaru-Teaste tee km 12,15-19,309;

19335 Jaagupi-Urissaare tee km 0-8,781;

19341 Laadi-Männiku tee (registriosa 8864550, katastritunnus 84801:001:0351, sihtotstarve transpordimaa 100%, pindala 47627 m²).

Kõrvalmaantee 19350 Metsaküla-Leina tee km 0-1,551 teenindab peamiselt riigi omandis olevat Jõulumäe Tervisespordikeskust ning selle kliente, mistõttu on teel riigitee tunnused ning seetõttu ei soovi Häädemeeste Vallavalitsus antud teed enda omandisse taotleda.

Lugupidamisega

*/allkirjastatud digitaalselt/*

Külliki Kiiver

vallavanem

Marie Reinson

planeerimis- ja maanõunik

marie.reinson@haademeeste.ee

telefon 5788 0015